  Майя Бывальцева 4-тӥ куарусёнэ Ижкарысь Киров нимо паркын егитъёслэн туала йӧскалык лулчеберетъя «Тангыра» фестивальзы ортчоз. Туэ отын фолк-рок группаос шудозы. Со сярысь ужрадлэн «ВКонтакте» мерлыко вотэсысь огиназ ивортӥзы. Фестиваль 17 часын кутскоз. Россиысь калыкъёслэн кылъёсынызы кырӟась фолк-рок артистъёслэн концертсы сяна, йӧскалык киноез возьматон, йӧскалык шӧмо арбериосын вузкарон чакламын. Фестивальын асьсэлэсь творчествозэс возьматыны мылкыд карисьёслэсь куриськонъёссэс 1-тӥ пӧсьтолэзёзь чӧлсконпусъя возьмало. Нимысьтыз ӧтем куноос – Удмуртиысь Silent Woo Goore но Санкт-Петербургысь «Тролль гнёт ель» группаос Тодэ вайытом, туэ «Тангыра» фестиваль куинетӥзэ ортчоз ни. Кылем арын со drive-in (драйв-ин) форматэн радъяськиз. Ватсалом, 3-тӥ пӧсьтолэзе Шаркан ёросысь Быгы гуртын финн-угор сиён-юонъя «Быг-Быг» калыккуспо фестиваль улсын туала йӧскалык финн-угор кырӟасьёс понна «Даур герӟет» фестиваль-вожвылъяськон радъяське. Куриськонъёсты 26-тӥ инвожоозь куто. Тегъёс: Лулчеберет Ижкар егитъёс Удмуртия фестиваль йӧслыкъёс крезьгур  